Snedeker overtok ledelsen i Canada
Da Mahan fikk høre at kona var på vei til å føde parets første barn, trakk han seg like godt fra turneringen som han ledet, og satte seg på første fly hjem til Dallas. Han kan ha tapt en million dollar på dette, men det spilte ingen rolle. Han hadde bestemt seg for å være til stede da hans første barn kom til verden. At han trakk seg gjorde at turneringen ble vid åpen etter to runder. Det var Snedeker som utnyttet sjansen best. Han leder før sisterunden med totalt 202 slag, men det er tett i toppen. Svensken David Lingmerth på annenplass er bare slaget bak, og på tredjeplassen, to slag bak, ligger amerikanerne Matt Kuchar og Jason Bohn bare to slag bak. - Jeg spilte ikke noen perfekt runde, men jeg er i ledelsen og skal ikke klage. Det var mye bra i spillet mitt i denne tredjerunden, og det som ikke var så bra, ja, det kom jeg meg unna med, sa Snedeker etter lørdagens spill i Canada. Turneringen avsluttes søndag, og den er fortsatt helt åpen, men Brandt Snedeker går ut med et lite psykisk overtak på den avsluttende runden.
Med en 63-runde overtok amerikanske Brandt Snedeker (32) ledelsen i Canadian Open i golf etter at Hunter Mahan (31) «tok fødselspermisjon».